افغان حکومت او طالبانو د یو بل پرضد د عملیاتو پیلولو اعلانونه کړي
افغان چارواکي دغه ‌‌‌‌‌‌ډول اعلانونه د طالبانو تبليغات ګنڼي. د افغان حکومت او د طالبانو ترمنځ د سولي کوښښونه لا تر اوسه د ناکامۍ سره مخامخ دي. په افغانستان کې د جنگ د لاسه تر ټولو زیان ملکي خلکو ته رسیدلی دی. تیر کال په هیواد کې په جنگ کې یولس زره ملکي کسان وژل شوي دي
د افغانستان حکومت او وسله والو طالبانو د يو بل پر ضد د عملياتو پيلولو اعلانونه کړيدي. د افغان صدر [ولسمشر] مرستيال وياند شاه حسين مرتضوي وايي د 'شفق' په نامه پيل شوو حکومتي عملياتو کې طالبانو ته درنه مرگ ژوبله اوښتې ده. طالبانو هم د"اپریشن عمري" په نوم د پسرلي جګړه ييزو عملياتو پيلولو اعلان کړی دی. طالبانو خپل مړ شوي مشر ملا محمد عمر ته د پیرزونو وړاندې کولو دپاره د هغه په نوم "اپریشن عمري" یا د عمري عملیاتو د شورو کولو اعلان وکړو. افغان چارواکي دغه ډول اعلانونه د طالبانو تبليغات ګنڼي. د افغان حکومت او د طالبانو ترمنځ د سولي کوښښونه لا تر اوسه د ناکامۍ سره مخامخ دي. په افغانستان کې د جنگ د لاسه تر ټولو زیان ملکي خلکو ته رسیدلی دی. تیر کال په هیواد کې په جنگ کې یولس زره ملکي کسان وژل شوي دي. طالبانو لخوا دسپرلي دروايتي جګړې داعلانولو څخه وروستو افغان حکومت خبردارى ورکړو چې دافغانانو وژونکي به له مينځه وړي اؤ افغان ځواکونه دهغوي له لوري دممکنه بريدونو مخنيوي لپاره چمتو دي. دافغانستان د ملي دفاع وزارت وياند جنرال دولت وزيري افغان خبري ادارې پژواک ته وئيلي دي چې ”طالبان هر کال دا ډول عمليات اعلانوي او بيا د وسله وال پوځ لخوا ځپل کېږي“ افغان طالبانو په داسې حال کې دسپرلي دروايتي جګړې اعلان کړى چې دپاکستان، افغانستان، امريکا اؤ چين په استازو دمشتملې څلور ملکي ډلې لخوا دطالب جنګيالو دمذاکراتو ميز ته راوستو لپاره هلې ځلې روانې دي خو ددغه ډلې دڅلورو غونډو دترسره کيدو باوجود هم تر دې مهاله دمذاکراتو په اړه کوم دډاډ وړ پرمختګ نۀ دى شوى. دملګرو ملتونو ترمخه تيرکال افغانستان کې دتشدد پيښو کې ١١ زرو افغان اولسي وګړو ته مرګ ژوبله اوښتې وه. دافغانستان دملي دفاع دوزارت وياند وئيلي دي جګړه د حل لاره نه ده اؤ پکار ده چې د سولې لپاره هلې ځلې وشي، خو دهغه په قول څوک چې هم د جګړې لاره خپلوي هغوي به يې په ضد ګامونه اخلي. په عين حال کې دافغانستان د کورنيو چارو د وزارت وياند صديق ديقي دټولنيزو رابطو په ويب پاڼه فيس بُک دطالبانو دنوؤ اعلان شوؤ عملياتو په اړه وئيلي دي چې”دوى پخوا هم دا ډول اعلانونه کومې پايلې يې نه درلودلې“ همدغه شان د افغانستان دصدر اشرف غني يو وياند شاه حسين مرتضوي وئيلي دي چې طالبانو پخوا هم د خلکو دويرولو په غرض دغه رقم عمليات اعلان کړي او ملکي وګړو ته يې مرګ ژوبلې اړولې ده خو دهغه په قول افغان ځواکونو هم د شفق په نوم نوي عمليات پيل کړي او وسله والو ته يې زيانونه اړولي. د نهې په ورځ جاري کړي بيان کې طالبانو وئيلي په دغو عملياتو کې به په دښمن هر ډول حملې کوي .